**INDOKOLÁS**

**Velem községi Önkormányzat 2020. évi költségvetésének**

**IV. negyedévi módosításáról**

Tisztelt Képviselő-testület!

A költségvetési rendelet módosítására az 1. információs táblában kimutatott javaslatok alapján került sor az alábbiak szerint:

**Indokolás**

***Módosító tételek:***

**I. Központi előirányzatok változásai:**

A központi előirányzatok 162 450 Ft-tal nőttek.

A központi bevételek a bérpolitikai intézkedések, a bérkompenzáció támogatása miatt 62 716 Ft-tal nőtt, a kötelező feladatok ellátásra kapott támogatás októberi lemondás miatt 657 166 Ft-tal csökkent, valamint az IFA kiegészítő támogatása miatt 696 900 Ft-tal nőtt. Összeségében 162 450 Ft-tal nőttek.

A központi előirányzatok változásának jogcímek szerinti összegeit a 1. információs tábla tartalmazza.

**II. Velem községi Önkormányzat előirányzat változásai az alábbiak:**

A működési célú támogatások 971 812 Ft-tal nőttek. A Közfoglalkoztatás támogatása 392 506 Ft-tal a Velemi Tagóvoda 2019.évi maradványának visszautalása miatt 579 306 Ft-tal nőtt.

A támogatások közül 392 506 Ft felhasználása közvetlenül az önkormányzatnál történik, bér és járulékaira került beépítésre.

A közhatalmi bevételek a Koronavírus hatása miatti csökkentés után tovább nem csökkentek.

Előirányzata a tényleges teljesítéshez emelésre került 1 477 172 Ft-tal.

A működési bevételek 579 306 Ft-tal csökkentek.

A működési célú átvett pénzeszközök nem változtak.

A felhalmozási célú támogatások államháztartáson belülről 11 079 746 Ft-tal nőttek.

A Magyar Falu program keretében sikeres pályázaton vettünk részt. Az Óvoda tornaszoba építésére 11 079 746 Ft-ot kaptunk.

A felhalmozási bevételek nem változtak.

A felhalmozási célú támogatások államháztartáson kívülről nem változtak.

A fenti bevételek és a tényleges felhasználás miatt a kiadásokon belül történtek változások.

A személyi juttatások 440 366 Ft-tal és járulékai 14 856 Ft-tal nőttek.

A dologi kiadások csökkentek 597 166 Ft-tal.

Az ellátottak juttatásai nem változtak.

Az egyéb működési célú kiadások 2 174 072 Ft-tal nőttek.

A beruházási kiadások 11 079 746 Ft-tal nőttek.

A felújítási kiadások nem változtak.

**Összességében** az előirányzat változások (I-II. pontok) 13 111 874 Ft-tal növelik a bevételek és a kiadások összegét, a költségvetési hiány 175 426 981 Ft – amelynek fedezete a maradványból biztosított.

Fenti módosító tételek értelmében az önkormányzat költségvetésének fő számai (Ft-ban):

**Költségvetési bevétel: 125 336 973**

**Költségvetési kiadás: 300 763 954**

**Hiány: 175 426 981**

# Finanszírozási kiadás: 1 090 052

# Belső fin. bevétel: 176 517 033

**Külső fin. bevétel: 0**

A 1. melléklet a fenti módosításokat kiemelt előirányzatonkénti részletezettséggel tartalmazza.

A 3. melléklet Velem községi Önkormányzat fejlesztési bevételeinek, az 4. melléklet fejlesztési kiadásainak előirányzatait mutatja be.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

Velem, 2021. május 26.

Bakos László s.k.

polgármester

** **

**Előzetes hatásvizsgálat**

Velem községi Önkormányzat Képviselő-testületének a 2020. évi költségvetésről szóló 1/2020. (II.12.) önkormányzati rendelet módosításáról szóló…./2021.(V..) önkormányzati rendelethez.

A jogalkotásról szóló 2010. évi CXXX. törvény 17.§-a szerint a jogszabályok előkészítése során előzetes hatásvizsgálat elvégzésével kell felmérni a tervezett jogszabály valamennyijelentősnek ítélt hatását, a szabályozás várható következményeit. Az előzetes hatásvizsgálatmegállapításai a rendelettervezet esetében az alábbiak:

**1. Társadalmi hatások**

A költségvetési rendelet alapján végrehajtott gazdálkodás az állampolgárok számára nyomon követhető, átfogó képet ad az önkormányzat pénzügyi helyzetéről, a végrehajtandó feladatokról, a tervezett fejlesztésekről, lehetőséget teremt az önkormányzati gazdálkodás ellenőrzésére. A rendeletben foglaltak végrehajtása hatással van a társadalomra.

**2. Gazdasági hatás**

A rendelettervezetnek gazdasági hatással bír, mivel a 2020. évi költségvetés eredeti előirányzatainak növekedését tartalmazza, mely további célok,esetleges problémák, vagy megoldásra váró feladatok forrását biztosítja.

**3. Költségvetési hatás**

A rendelet-tervezet az önkormányzat és a fenntartása alá tartozó költségvetési szervek költségvetésének a rendeletmódosítást követően hozott központi és önkormányzati döntések, valamint saját hatáskörű módosítások miatti korrekcióját tartalmazza.

**4. Környezeti, egészségi következményei**

A rendeletnek környezeti és egészségügyi következményei nincsenek.

**5. Adminisztratív terheket befolyásoló hatások**

A rendelet megalkotásának adminisztratív terhet befolyásoló hatása nincs, a költségvetés módosításához szükséges adminisztratív állomány önkormányzatra összesítve rendelkezésre áll.

**6. A jogszabály megalkotásának szükségessége, a jogalkotás elmaradásának** várható következményei. Az államháztartásról szóló 2011. évi CXCV. törvény 34. § (5) bekezdése értelmében a Képviselő-testület negyedévente, de legkésőbb az éves költségvetési beszámoló elkészítés határidejéig -2020.december 31-ei hatállyal –módosítja a költségvetési rendeletét. A rendelet megalkotásának elmaradása a Kormányhivatal törvényességi intézkedését vonja maga után.

**7. A jogszabály alkalmazásához szükséges személyi, szervezeti, tárgyi és pénzügyi feltételek:**

A jogszabály alkalmazásához szükséges személyi, szervezeti, tárgyi feltételek rendelkezésre állnak.

# Velem községi Önkormányzat Képviselő-testületének

**/2021.(V. .) önkormányzati rendelete**

**az Önkormányzat 2020. évi költségvetéséről szóló**

**1/2020.(II.12.) önkormányzati rendelet módosításáról**

Velem községi Önkormányzat képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, valamint az Alaptörvény 32. cikk (1) bekezdés a) és f) pontjaiban meghatározott feladatkörében eljárva a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés alapján, a képviselő-testület feladat- és hatáskörében eljárva Velem községi Önkormányzat Polgármestere a következőket rendeli el:

**1. §**

Velem községi Önkormányzat képviselő-testületének az önkormányzata 2020.évi költségvetéséről szóló 1/2020.(II.12.) önkormányzati rendelete (a továbbiakban. Rendelet) 2.§-a helyébe a következő rendelkezés lép:

**„*2. §***

A képviselő-testület az önkormányzat és az irányított intézmények együttes 2020. évi költségvetését

125 336 973 Ft költségvetési bevétellel

300 763 954 Ft költségvetési kiadással

175 426 981 Ft hiánnyal

1 090 052 Ft finanszírozási kiadással

176 517 033 Ft belső finanszírozási bevétellel

0 Ft külső finanszírozási bevétellel

állapítja meg.

Az önkormányzat 2020.évi költségvetési előirányzatainak részletezését a rendelet 1. melléklete szerint állapítja meg.”

**2. §**

A Rendelet 3.§-a helyébe a következő rendelkezés lép:

**„*3. §***

***Működési célú költségvetési bevételek:***

* működési célú támogatások államháztartáson belülről 29 681 095 Ft
* közhatalmi bevételek 8 642 377 Ft
* működési bevételek 23 841 610 Ft
* működési célú átvett pénzeszköz 68 000 Ft

**Működési célú költségvetési bevételek összesen: 62 233 082 Ft**

***Felhalmozási célú költségvetési bevételek:***

* Felhalmozási célú tám. államháztartáson belülről 61 521 781 Ft
* Felhalmozási bevételek 1 122 110 Ft
* Felhalmozási célú átvett pénzeszközök   460 000 Ft

**Felhalmozási célú költségvetési bevételek összesen: 63 103 891 Ft**

***Költségvetési bevételek összesen: 125 336 973 Ft***

***Működési célú költségvetési kiadások:***

* a személyi jellegű kiadások   13 537 433 Ft
* a munkaadókat terhelő járulékok 2 475 085 Ft
* a dologi jellegű kiadások 36 972 856 Ft
* ellátottak pénzbeli juttatásai 2 310 000 Ft
* egyéb működési célú kiadások 17 469 792 Ft
* *ebből: tartalék 1 110 200 Ft*

**Működési költségvetési kiadások összesen: 72 765 166 Ft**

***Felhalmozási célú kiadások:***

* beruházások 197 336 476 Ft
* felújítások 30 463 751 Ft
* egyéb felhalmozási célú kiadások 198 561 Ft

**Felhalmozási kiadások összesen: 227 998 788 Ft**

***Költségvetési kiadások összesen: 300 763 954 Ft***

***Költségvetési bevételek és kiadások különbözete***

* működési költségvetés hiánya - 10 532 084 Ft
* fejlesztési költségvetés hiánya - 164 894 897 Ft

***Költségvetési bevételek és kiadások különbözete összesen: - 175 426 981 Ft***

***Belső finanszírozás bevételei***

* működési célú 2019. évi pénzmaradvány 10 910 136 Ft
* fejlesztési célú 2019. évi pénzmaradvány 165 606 897 Ft

***Külső finanszírozás bevételei***

* működési célú hitelfelvétel 0 Ft
* fejlesztési célú hitelfelvétel 0 Ft

***Külső finanszírozás kiadásai***

* fejlesztési hitelek törlesztése 0 Ft
* államháztartáson belüli megelőlegezések visszafizetése 1 090 052 Ft

***Külső finanszírozás egyenlege (bevétel-kiadás): - 1 090 052 Ft***

***Finanszírozási célú műveletek egyenlege: 175 426 981 Ft***

Az 1. melléklet az önkormányzat bevételeit és kiadásait tartalmazza kiemelt előirányzatonkénti bontásban.

A 2. melléklet az önkormányzatot megillető állami támogatások részletezését tartalmazza.

A 3. §-ban megállapított felhalmozási bevételek célonkénti részletezését a 3. melléklet,a felhalmozási kiadások célonkénti részletezését a 4. melléklet tartalmazza.

Az 5. melléklet az önkormányzat - a Magyarország gazdasági stabilitásáról szóló 2011. évi CXCIV. törvény 3.§ (1) bekezdése szerinti - adósságot keletkeztető ügyletekből és kezességvállalásokból fennálló kötelezettségeit, illetve a 45.§ (1) bekezdés a) pontja felhatalmazása alapján kiadott jogszabályban meghatározottak szerinti saját bevételeit, a 6. melléklet az európai uniós forrásból finanszírozott projektek bevételeit és kiadásait, valamint az önkormányzat ilyen projektekhez történő hozzájárulásait tartalmazza.

Az önkormányzat létszámkeretét a 7. melléklet tartalmazza.”

**3. §**

1. A Rendelet 1.melléklete helyébe az 1. melléklet lép.
2. A Rendelet 2.melléklete helyébe az 2. melléklet lép.
3. A Rendelet 3.melléklete helyébe az 3. melléklet lép.
4. A Rendelet 4.melléklete helyébe az 4. melléklet lép.

**4. §**

1. Ez a rendelet a kihirdetését követő napon lép hatályba, és az azt követő napon hatályát veszti.
2. E rendelet rendelkezéseit 2020. december 31. napjától kell alkalmazni.

Bakos László s.k. Dr. Zalán Gábor s.k.

polgármester jegyző

